钦定古今图书集成/明伦汇编/氏族典/第416卷 > 《廖用贤尚友录》 > 庾仲容
## 钦定古今图书集成/明伦汇编/氏族典/第416卷 > 《廖用贤尚友录》 > 庾仲容

按《梁书庾仲容传》，“仲容，字仲容，颍川鄢陵人也。晋司
空冰六代孙。祖徽之，宋御史中丞。父漪，齐邵陵王记
室。仲容幼孤，为叔父泳所养。既长，杜绝人事，专精笃
学，昼夜手不辍卷。初为安西法曹行参军，转为太子
舍人，迁安成王主簿。时平原刘孝标亦为府佐，并以
强学为王所礼接。历除尚书左丞，坐推纠不直免。仲”
容博学，少有盛名，颇任气使酒，好危言高论，士友以
此少之。及太清乱，客游会稽，遇疾卒。